Opel Vectra B

Opel Vectra B on Opel Vectran toisen sukupolven malli, jota valmistettiin vuosina 1995–2002. Autoa myytiin Isossa-Britanniassa Vauxhallina, Australaasiassa Holden-merkkisenä ja Latinalaisessa Amerikassa Chevroletina. == Opel Vectra B (1995–2002) == Toisen sukupolven Vectra esiteltiin syksyllä 1995, ja se ehti Suomeen jo lokakuussa. Vectra B oli koriltaan entistä jäykempi ja painavampi, mutta koko ei ollut kasvanut kuin tavaratilan osalta. Korimalleina olivat aluksi neliovinen sedan ja viisiovinen hatchback. Laatuongelmat oli otettu Opelilla tosissaan ja Vectra B:ssä laatu oli jo selkeästi paremmalla tasolla. Samoin ajo-ominaisuuksia pyrittiin parantamaan, mutta luokan kärkitasoa ne eivät edelleenkään olleet. Vuoden 1997 Euro NCAP -kolaritestistä Vectra sai tulokseksi ainoastaan kaksi ja puoli tähteä viidestä. Tähän vaikutti erityisesti auton huono sivutörmäyssuoja. Moottorit siirtyivät edellisestä mallisukupolvesta kevyesti uudistettuina. Ecotec- moottorisarjan bensiinimoottorit olivat Suomessa 1,6 16V (100 hv), 1,8 16V (115 hv), 2,0 16V (136 hv) ja 2,5 V6 (170 hv). Myös 1,6- ja 1,8-litraisissa oli moniventtiilikansi Astran tavoin. Perusmalli GL:n vakiovarusteluun sisältyi kaksi turvatyynyä, ABS-jarrut, kauko-ohjattava keskuslukitus, lämmitettävät peilit, radio erillisellä taajuusnäytöllä, ulkolämpömittari, sisävalon viive ja ajonestolaite. CD:ssä oli lisäksi etusumuvalot, korinväriset ovenkahvat, kierroslukumittari, sähköikkunat edessä, nahkaverhoiltu ohjauspyörä, lukuvalot ja ristiseläntuen säätö. CD Sportin varuste-erot CD:hen olivat kevytmetallivanteet, ajotietokone, tummennetut takavalot ja urheilullisempi verhoilu. Lisäksi vaihteiston välitykset olivat tiheämmät. Ylellisimmässä CDX:ssä oli kojelaudan puujäljitelmäkoristeet, ilmastointi, vakionopeudensäädin ja sähköikkunat takana. Vectra-malliston uutuus oli syksyllä 1996 esitelty farmarimalli Voyage. Vectra Voyage oli urheilullinen niin sanottu ”elämäntapafarmari”, jonka tavaratila ei ollut juuri Astra Caravania suurempi. Kesällä 1997 tuli uusi suorasuihkutusdiesel 2,0 DI (82 hv), saman vuoden lopussa myös suurempitehoinen versio 2,0 DTI (100 hv). Vuonna 1998 GL:n korvasi GL+, jossa oli aiemman lisäksi kierroslukumittari, sävylasit ja sähköikkunat edessä. Kaikissa vuoden 1998 malleissa oli ohjauspyörän korkeussäätö, takaistuimen keskipaikan kolmipisteturvavyö ja 15 tuuman pyörät vakiovarusteina. Vuosimallissa 1999 oli lisäksi valomuisti ja CD-soitin. Maaliskuussa 1999 esiteltiin kasvojenkohotuksen kokenut malli. Ajovalot olivat nyt kirkaslasiset ja etusäleikön reuna kromattu. Uudenmalliset puskurit olivat kokonaan korinväriset, ilman aiemmin ollutta mustaa listaa. Peilejä oli hieman suurennettu niiden saatua kritiikkiä pienestä koostaan johtuen. Jarrulevyt olivat halkaisijaltaan aikaisempaa suuremmat ja jarrutusmatkan luvattiin olevan viisi prosenttia lyhempi. Vectraan tuli Astrassa edellisvuonna esitelty 1,8-litrainen moottori ja myös 1,6-litraista oli paranneltu. Valmistaja lupasi kummankin olevan 10 prosenttia aikaisempaa taloudellisempia. 2,5 V6 sai uuden vaihteiston, joka tuli muihinkin malleihin vuonna 2000. Turvallisuudessakin oli tapahtunut parannusta, sillä Euro NCAP -kolaritestissä uudistunut Vectra saavutti kolme tähteä viidestä. CD:hen tuli puujäljitelmäkoristeet keskikonsoliin sekä vakiovarusteiksi ilmastointi ja kevytmetallivanteet. CD Sport nimettiin pelkäksi Sportiksi. Siinä oli alumiinikoristeltu keskikonsoli ja kolmepuolainen nahkaverhoiltu ohjauspyörä. CDX:ssä oli nahkaverhoilu. Opelin 100-vuotisjuhlien kunniaksi maaliskuussa 1999 esiteltiin myös Edition 100 -erikoismallisto. Vectran juhlamalli erosi tavallisesta CD:stä vain erilaisten kevytmetallivanteiden, kylkilistan ”100”-tunnuksen ja erikoisverhouksen osalta. Lokakuussa 2000 moottorivalikoimaan tehtiin uudistuksia: 1,8:n teho nousi 125 hevosvoimaan, 2,2 (147 hv) korvasi 2,0:n ja 2,6 V6 (170 hv) 2,5 V6:n. Dieselvalikoimaa täydensi 2,2 DTI (125 hv). Aktiiviset pääntuet tulivat vakiovarusteeksi kaikkiin malleihin. GL:n korvasi Comfort, jossa oli vakiona ilmastointi. Sportiin lisättiin xenon-ajovalot vakiovarusteeksi. CD:stä tuli puolestaan Elegance, jossa oli aiemman lisäksi automaatti-ilmastointi. == Moottorivaihtoehdot == Bensiinimoottorit 1.6 1.6 16V 1.8 2.0 2.0 16V 2.2 2.5 V6 2.6 V6 Valmistusaika: 8/1995–8/2000 8/1995–8/2000 8/2000–2/2002 8/1995–1/1999 1/1999–8/2000 8/2000–2/2002 8/1995–8/2000 8/2000–2/2002 8/1995–08/2000 8/2000–2/2002 Moottorityyppi: rivimoottori, polttoaineen suihkutus V-moottori, polttoaineen suihkutus Moottorikoodi: 16LZ2 X16SZR X16XEL Y16XE Z16XE X18XE X18XE1 Z18XE Z18XEL 20NEJ X20XEV Z22SE X25XE Y26SE Ahtaminen: – Sylinterit/venttiilit: 4/8 4/16 4/8 4/16 6/24 Iskutilavuus: 1 598 cm³ 1 799 cm³ 1 796 cm³ 1 998 cm³ 2 198 cm³ 2 498 cm³ 2 597 cm³ Suurin teho (kierrosalueella): 55 kW (75 hv) 5 400 55 kW (75 hv) 5 200 74 kW (100 hv) 6 200 74 kW (100 hv) 6 000 85 kW (115 hv) 5 400 95 kW (125 hv) 5 600 85 kW (115 hv) 5 600 82 kW (112 hv) 5 400 100 kW (136 hv) 5 600 108 kW (147 hv) 5 800 125 kW (170 hv) 5 800 Suurin vääntö (kierrosalueella): 120 Nm 2 200 128 Nm 2 800 150 Nm 3 200 150 Nm 3 600 170 Nm 3 600 170 Nm 3 400 170 Nm 3 800 165 Nm 2 800 188 Nm 3 200 203 Nm 4 000 230 Nm 3 200 300 Nm 3 600 Vetotapa: etuveto Vaihteisto: 5-vaihteinen manuaali Vaihteisto (valinnainen): 4-vaihteinen automaatti 4-vaihteinen automaatti Dieselmoottorit 1.7 TD 2.0 DI 2.0 DTI 2.2 DTI Valmistusaika: 8/1995–12/1997 9/1996–8/2000 8/1997–8/2000 8/2000–02/2002 8/2000–2/2002 Moottorityyppi: rivimoottori, pyörrekammioruiskutus rivimoottori, suorasuihkutus Moottorikoodi: X17DT X20DTL X20DTH Y20DTH Y22DTR Ahtaminen: turboahdin Sylinterit/venttiilit: 4/8 4/16 Iskutilavuus: 1 686 cm³ 1 995 cm³ 2 172 cm³ Suurin teho (kierrosalueella): 60 kW (82 hv) 4 400 60 kW (82 hv) 4 300 74 kW (100 hv) 4 300 88 kW (120 hv) 4 000 92 kW (125 hv) 4 000 Suurin vääntö (kierrosalueella): 168 Nm 2 400 185 Nm 1 800–5 200 205 Nm 1 600–2 750 230 Nm 1 950–2 500 270 Nm 1 500–2 750 Vetotapa: etuveto Vaihteisto: 5-vaihteinen manuaali == Lähteet == == Aiheesta muualla == Vectra B Luokka:D-segmentin autot Luokka:1990-luvun autot Luokka:2000-vuosikymmenen autot